أحمد صادقی أشراقی . فرمان . ألف ـ نورانلی- آذرخش
- توضیحات
- منتشر شده در پنج شنبه, 03 بهمن 1392 23:53
خاطیرۀ لر دفتریندن بیر یارپاق : کئچمیش یوُزایلدن آرتیق تاریخ پروسئسیندن بوگوُنۀ قدرگوُنئی آذربایجاندا یوُز مینلرجۀ شرفلی ؤ اوُز خالقینا ، آنا وطنینۀ وُورغون اوُلان چوُخ سایدا فداکاراینسانلاریارانمیشدیر، بو دئیرلی اینسانلارأن چئتین ؤ قارانلیق دوُورلردۀ ، ایستراوُدلو سیلاح ألۀ آلماقلا ، ایستر قلم سیلاحی ایلۀ آذربایجان میللتی نین وارلیغیندان مدافعۀ اتمئک هدفی ایلۀ فارس راسیسمی ؤ یا مرُتجع لرۀ قارشی نا برابر دوُیوش مئیدانیدا چئشیدلی شیوۀ لرلۀ میللتیمیزین تاپدالانمیش کیملیگیندن ، آنا دیلیمیزدن زامان ـ زامان بوُ گونۀ قدربوُیوک شهامت لۀ مجادیلۀ ائدیب ؤ میللی ، مقدس هدف لری یوُلوندا اوُز جانلارین فدا اتمیش لر.
چوُخلاری سنگرلردۀ دوُشمانلا اوُزـ اوُزۀ دوُیوشرکن ، چوُخلاری زیندانلاردا اشکنجۀ آلتیندا ؤ چوُخلاریدا دارآغاج لاریندان تأسوفلۀ آسیلمیشلار، لاکین آدلاری آذربایجان شهیدلری تاریخیندۀ سوُنسوز سایغی ایلۀ ثبت اوُلونموشدور . چوُخلاری دا اوُلوب کی ظالیمین آردیجیل ظوُلملرینۀ ؤ یوُل یوُلداشلاری نین آردی آردینا اعدام اوُلماسینا داوام گئتیرۀ بیلمۀ دیکدۀ اوُریی لری چیرپینماقدان دایانمیشدیر.
گوُنئی آذربایجانین اوُنودولماز فداکار سیمالاریندان اوُلان ایکی صمیمی دوُست ، مسلکداش ؤ ایکی اوُدلو قلمۀ صاحیب اوُلان بولوت قازاچوُرلو" سهند " ؤ احمد صادقی أشراقی فرمان ـ یا ألف ـ نورانلی ایدیلار
بوُلوت قاراچورلو " سهند " حاققیندا بوگونۀ قدر اوُنا لایق اوُلان چوُخ سایدا دئییرلی مقالۀ لر یازیلمیشدیر. لاکین فرمان حاققیندا !! ؟؟
فرمان اوُز دئدیگینۀ گوُرۀ : اردۀ بیلین نوران کئندیندۀ آنادان اوُلموش ؤ سوُنرالار یوزمینلرلۀ باختی دوُنموش وطن اوُلاد لاری کیمی طالع اوُنو تهرانا سوُروکلئمیشدیر. اوُ گئنج یاشیندان ادبی فعالییت لرۀ باشلارکن ، اوُز آنا دیلی آذربایجان توُرکجۀ سیندۀ یازیب یارادماقا باشلییر ؤ سوُنرالارطبیعی اوُلاراق بیرچوُخ گئنج لر کیمی اوُز میللتی نین شوینیسمین جیناقیندان قوُرتولوشو یوُلوندا ، شاه ساواک ایدارۀ سی نین یاراددیقی قوُرخونج پلیس رژیمینین باسغی لاری نئدنیلۀ ، گیزلی مبارزۀ یولون سئچمیشدی . فرمانین اوُزوندن بوُیوک قارداشی أکبرایسۀ آذربایجان فدائیلریندن اوُلموش ؤ شاه رژیمی طرفیندن توتوقلانیب ، ؤ نهایت چوُخ آغیرایشکنجۀ لرۀ معروض قالدیقدان سوُنرا اعدام اوُلونموشدور.
فرمان چوُخ باجاریقلی ؤ گوُجلو قلمۀ صاحیب اوُلان ، اینجۀ باخیشلی یازیچی و شاعیرایدی ، ( بهمن اینقلابی دئیلن !! ) فلاکت تاریخیندن سوُنرا ، تهراندا قوُرولموش " آذربایجان یازیچیلار جمعییتی ؤ هابلۀ آذربایجان انجمنیندۀ " فعالییتۀ باشلارکن ، جمعییتین ؤ انجمنین آکتیولئشمۀ سیندۀ آنا دیلیمیزدۀ یازدیغی أثرلری ؤ گئنیش فعالییت لری ایلۀ تانینمیش بیر شخص ایدی .
لاکین جللاد خمینی رژیمینین آزادلیقا ؤ اینسانلیغا قارشی باشلادیغی آمانسیز هجوملاردا بیرچوُخ یوُل یوُلداشلارینین توتوقلانماسی ؤ آردیجیل اعدام اوُلمالاری نتیجۀ سیندۀ بو دفعۀ فرمان داوام گئتیریب دوُزۀ بیلمۀ دن 15 بهمن 1363 ینجی ایلدۀ اوُ دئییرلی اینسانین اوُرۀیی غفلتن ، آنجاق مرموز شئکیلدۀ چیرپینماقدان دوُردو . ائلۀ کی من هئلۀ دۀ اوُمئهربان باخیشلی ، گوُلر اوُزلو ، اینسانین اوُلومونون طبیعی اوُلدوقون قبول ائدۀ بیلمیره م . فرمان آنا ؤطنی آذربایجانا ؤ اوُزخالقینا وورغون ایدی ، اوُنون خاطیرۀ سی هئرزاماندا دوُستلارینین اوُریی لریندۀ یاشییاجاق . روحو شاد اوُلسون ـ اوُهئر زامان دئیردی :
دوُستوم ؛
بیرگوُن ، اوُلماسام ، آغلاما .
منۀ یاس ساخلاما .
لاکین ، اوُگوُن کی گوُردون ،
سیلینیب آدیم اوُرۀ گیندن ،
اوُ گوُن منۀ آغلا ، منۀ یاس ساخلا . نورانلی
ألف نورانلی ـ فرمان بوُلوت قاراچوُرلو ـ سهند
فرمانین یازدیغی گوُزل ؤ پوپولیست أثرلری چوُخدور، لاکین تأسوف لراوُلسوُن کی واخت سیزأجل اوُنون یازدیقی بیر چوُخ أثرلرینین نشرینۀ فرصت وئرمۀ دی ، اوُنلاردان بیریدۀ سهند حاققیندا یازدیغی بو پوُئما دیر .
نوروز گوُلو سوُلما میشکن هارای قوپدو :
سهند سوُلدو !
درۀ لر ـ دوُزلر تیترۀ دی ،
زیروُلردن قارتال اوُچدو ، بوُلبوُل سوسدو ،
موغان دوُشوندۀ اوُخلانان مارال ـ جیران دیزۀ چوُکدو ،
آراز یاتاغیندا دوُندو ، ساوالانین گوُزو دوُلدو ،
بو ماتم زارۀ باخدیقجا ، ویغارین اوُزمییب دیندی :
سهند سوُلماز ـ سهند سوُلماز !
یاناقلاردان آخان قان یاش ، دوُروب حئیرتلۀ دیکسیندی .
قوُزقون لئش اوُستۀ سیلکیندی ،
غضب لئندی ، چانقیللیقدان چانقیل تاپیب ،
قاشین چاتدی ، داغا آتدی !
نییۀ سوُلماز ، نییۀ سوُلماز ؟
طبیعت دۀ قایدا دیربو، گوُلون عومرو سوُنسوزاوُلماز.
داغ تیترۀ دی :
طبیعت دۀ اوُنسوُز اوُلماز !
لاکین سهند قوُنچا دئگیل سوُلا هارین یاغیشلاردا ،
توُزتک قالخا قاچیشلاردا ،
اوزاقلاشماق ایتگینلیگدن
آرالانماق باتقین لاردان ، سوُلماق دئییر.
سانما سهند با ستیریلیب ، یاتیب ، باتیب اوُیانیلمازیوخولارا ،
سانما سهند هپیرییب مزاریندا ، سوُنوب اوُد تک اوُجاغیندا ،
قوُزقون لئشدن باش قوُوزارکن ، باخدی داغین دیک اوُزوُنۀ
سوُیلۀ گوُروم داغلار داغی ، زامان بوُیو بو دوُنیایا آددیم باسان اینسان اوُغلو ،
آچیر گوُزوُن ، یوُمور گوُزون ، آدین قویمور یاشایش می ؟
اوُلوم ـ قالیم فاصیلۀ سی گاهدان یاخین ، گاهدان اوزاق ،
نۀ قدردۀ اوزاق اوُلسا ؛
یوُمور اوُنون شهلا گوُزون زامانۀ نین مین ـ مین بارماغی ،
بوقایدا دیر طبیعت دۀ سهند سوُلدو ، سهند سوُلدو !
داغلار داغی دیلۀ گئلدی :
سهند سوُلماز ، سهند دئگیل داغ چیچئگی ، باغ چیچئگی ، یازدا آچا ، قیشدا سوُلا ،
سهند دئگیل گوُنۀ باخان ، گوُن باتاندا ، باتا گوُنلۀ ، آچا گونلۀ .
سهند ائلین جارچیسی دیر ، سهند ائلین شاعیری دیر ،
سهند سوُلماز،
قوزقون حرص دن گوُلومسۀ دی :
چوُخ گوُرموشم زامان ـ زامان ، عصیرلردۀ نئسیللردۀ ،
جنّت کیمی سارای لاردا شاعیرلری ،
بیر أللری اینجۀ بئلدۀ ، اوُ بیریندۀ قان تک بادۀ ،
دوُداغلاری ترپئنندۀ ، یولا دوُشوب تیرمۀ ، قبا ،
لاکین سوُلوبلار حئیاتدا ،
دیوانلاری مئشین جولود ، قات ـ قات توُزلاردا بوُغولوب ،
سوُلدو سهند ، اوُلدو سهند ،
سیل گوُزووی قان یاش توُکمۀ ،
تورپاق سرین دیر، آیرارسنی ایستکلی شاعیریندن ،
داعلار داغی آلوولانیب زنجیر چئینۀ دی آغزیندا :
سوس ای دارگوُز !
عومور بوُیو قارین قولو ، چئکیل ـ چئکیل ، گئن دور بیرآز ،
چیخارت گوُزوندن گوُزلوگو ، آیریل ایرنج یئمئگیندن ،
چاشما ألوان بئزک لرۀ ، اویما یالان دوُزئکلرۀ ،
جیققالاردا ، قان ایزلرین گوُنش بیلمۀ ،
یاشایشی بو گوُن بیلمۀ ، دوُنن بیلمۀ ،
دوُشوُن !
سهند سرمد دئییر ، صهبا دئییر ، عنصری ـ انوری دئییل ،
سهند صابیر بالاسی دیر ، وُورغونون یوُل یولداشی دیر،
نسیمی لر، فضولی لر، واقیف لرین نئسلیندندیر ،
ائشیت ! ای وارلیغین لئشدۀ گوُرۀ ن ، قارانلیقدا عومور سوُره ن ،
نئچۀ مین ایل بوندان أوول ، اوُلمپ داغی ، آلله لارین اوُتلاغی ایدی ،
هاچا ساققال ژوپیتردۀ آلله لارین آللاهی ایدی ،
سوُیلۀ گوُروم ، بو سوُرودن ، قالیب یادیندا هئچ بیری ؟
لاکین عصرلردیر دوُروُر، گوُز اوُنوندۀ ، پرومتۀ !
سهند سوُلا بیلردی ، سهند اوُلۀ بیلردی ،
سهند ائلۀ باغلی اوُلدو ، اوُنا گوُرۀ سوُلماز اوُلدو .
سهند ، ائلین ایللر بوُیو اوُره کلریندۀ توُپلانان کینۀ لرین جارچی سیدیر.
سهند ائلی ، یوُردو باغیشلاسئیدی ، بیر خالا ؟
دانیشسئیدی اینجۀ بئلدن ، قیوریم تئلدن ، مرمر دوُشدن ،
گوُل یارپاغینداکی شئه تک ،بیر آنللیقدا یوُخ اوُلاردی ،
سهندین یاراددیقی شعرلردۀ ائلین اوُریی چیرپینیر .
سهندین ایلهام پریسی ، دوُشنمیش کوُشک لردۀ یوُخ ، تالانمیش یوردلاردا گئذیر،
لاکین چیچئک اوُلوب سانجیلمیر بختۀ ورلر تئلینۀ ،
دایاق اوُلور تاپدالانمیش ائلینۀ ،
گئذیر سوُنوک اوُجاغلاری ،
بالاسیز آنانین گوُز یاشین سیلیر ،
آناسیز بالانین بوُیون اوُخشاییر ،
یوُل آچیر صاباحا ، آیدین صاباحا ،
دوُیوش مئیدانیندا اوُمید جالاییر ،
سهند ائلین سارسیلمییان ایرادۀ سی ، اوُدلاراوُلکۀ سی نین یوکسئک داغیدیر ،
بویلۀ دیر کی ، سهند سوُلماز ، سهند سوُلماز .
********************************
بو یازینی فرمانین خاطیرۀ سینۀ حصرائدن : آذرخش ــ 15 دی 1392 ــ منبع گوُنش ژورنالی نمرۀ 2 ــــ 1359 ینجی گوُنش ایلی .
pes_Arab prs_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab ace_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab ckb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab pes_Arab urd_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab unk azb_Arab